OpenLLM-France/wikimedia huggingface dataset:
# Proposta d'adquisició danesa de Califòrnia

La proposta d’adquisició danesa de Califòrnia, també coneguda com a Denmarkification (un joc de paraules amb Californication), és una campanya satírica i irònica que proposa la compra de l’estat de Califòrnia per part de Dinamarca. La proposta va sorgir com a resposta humorística i critica la intenció del president dels Estats Units, Donald Trump, d’adquirir Groenlàndia el 2019. Aquetsa proposta va guanyar gran popularitat a principis del 2025.
Tot i ser una broma, la campanya va atreure centenars de milers de suports i va ser àmpliament coberta per mitjans de comunicació internacionals. Els impulsors de la idea argumentaven que la incorporació de Califòrnia a Dinamarca permetria implementar polítiques inspirades en el model escandinau, com ara assistència sanitària universal, un major benestar social i infraestructures sostenibles.
Origen i desenvolupament
L’origen exacte de la campanya és incert, però es creu que va començar en plataformes com Twitter i Reddit el febrer de 2025, on usuaris van començar a fer broma sobre la possibilitat que Dinamarca “contraataqués” la proposta nord-americana sobre Groenlàndia d’intentar comprar Califòrnia. Amb el lema Måke Califørnia Great Ægain, la iniciativa es va viralitzar ràpidament i va generar debats sobre l’imperialisme, la política exterior dels Estats Units i el contrast entre els models de govern danesos i nord-americans.
Una petició en línia va aconseguir centenars de milers de signatures en poques setmanes, i diverses personalitats públiques van fer comentaris sobre la proposta, alguns amb to humorístic i altres prenent la idea com una crítica seriosa al sistema polític i econòmic dels EUA.
Propostes per a “Nova Dinamarca”
Segons els promotors de la broma, si Dinamarca adquirís Califòrnia, l’estat passaria a anomenar-se “Nova Dinamarca”, i s’hi implementarien polítiques inspirades en el model escandinau, incloent-hi:
* Un sistema d’assistència sanitària universal.
* Un major enfocament en la sostenibilitat i el transport públic, amb més carrils bici i transport verd.
* Una política basada en fets i dades en lloc de la polarització política.
* La promoció de la cultura danesa, incloent-hi l’hygge, el smørrebrød i la cervesa Carlsberg.
Reaccions i impacte
La proposta va ser rebuda amb humor per molts, però també es va interpretar com una sàtira intel·ligent sobre les ambicions territorials dels Estats Units i les diferències entre els sistemes polítics danès i nord-americà. Alguns polítics danesos i californians van comentar la iniciativa, generalment amb to de broma.
Els mitjans de comunicació van cobrir àmpliament el fenomen, fent-lo servir com a exemple de com Internet pot transformar una simple broma en un moviment viral.
# Bittersweet Me

«Bittersweet Me» és el trenta-dosè senzill de la banda estatunidenca R.E.M., el segon extret de l'àlbum New Adventures in Hi-Fi, el 21 d'octubre de 1996 per Warner Bros. Records.
La cançó es va compondre durant la gira de promoció de l'àlbum Monster com la majora de cançons d'aquest treball, tot i que mai es va interpretar en aquests concerts.
El videoclip es va filmar a l'estil d'una pel·lícula italiana titulada Stanco E Nudo (traducció de la línia tired and naked de la cançó). La banda actua en una sala de cinema antic buida mentre darrera d'ells es projecte una falsa pel·lícula d'art italià a l'estil de La Dolce Vita. Les escenes d'aquesta pel·lícula falsa dels anys 60 es van enregistrar el següent dia de rodatge al Chapman Park Building, una estructura d'art déco al centre de Los Angeles però simulant una vila italiana. La pel·lícula és protagonitzada per Richard Edson, bateria de Sonic Youth, i el director passa el dia filmant Edson i diverses models de moda d'època jugant al plató. El videoclip va ser inclòs posteriorment en el DVD In Time: The Best of R.E.M. 1988–2003.

## Llista de cançons

Totes les cançons foren escrites i compostes per Bill Berry, Michael Stipe, Peter Buck i Mike Mills, excepte les indicades.
* El directe de «Undertow» va ser enregistrat a l'Omni Theater d'Atlanta, el 18 de novembre de 1995.
* El directe de «Wichita Lineman» va ser enregistrat al The Woodlands de Houston, el 15 de setembre de 1995.
* El directe de «New Test Leper» va ser enregistrat al Bad Animals Studio de Seattle, el 19 d'abril de 1996.

## Referències

* ↑ Mason, Bobbie Ann. «Breaking New Ground, But the Roots Hold Fast» (en anglès). The New York Times, 08-09-1996. [Consulta: 8 març 2025].
# Sierra de San Vicente

La Sierra de San Vicente és una comarca situada al nord-oest de la província de Toledo amb El Real de San Vicente com a cap comarcal. El 2014 s'hi impulsà un estudi sobre les condicions de vida de la dona rural.

## Municipis

* Almendral de la Cañada
* Buenaventura
* Cardiel de los Montes
* Castillo de Bayuela
* Cazalegas
* Cervera de los Montes
* El Real de San Vicente
* Garciotum
* Hinojosa de San Vicente
* La Iglesuela
* Marrupe
* Mejorada
* Montesclaros
* Navamorcuende
* Nuño Gómez
* Pelahustán
* Pepino
* San Román de los Montes
* Sartajada
* Sotillo de las Palomas
* Segurilla

## Referències

* ↑ Jiménez, E. «La situación de la mujer rural en la Sierra de San Vicente, a estudio» (en castellà). La Voz de Talavera, 31 juliol 2014. Arxivat de l'original el 2021-08-22. [Consulta: 22 agost 2021].
# Mammoth Lakes

Mammoth Lakes és una ciutat del comtat de Mono a l'estat de Califòrnia. Segons el cens del 2008 tenia 5.269 habitants.

## Demografia

Segons el cens del 2000, Mammoth Lakes tenia 7.093 habitants, 2.814 habitatges, i 1.516 famílies. La densitat de població era de 110,5 habitants/km².
Dels 2.814 habitatges en un 28,4% hi vivien nens de menys de 18 anys, en un 43,3% hi vivien parelles casades, en un 6% dones solteres, i en un 46,1% no eren unitats familiars. En el 28,3% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,09.
Per edats la població es repartia de la següent manera: un 22,5% tenia menys de 18 anys, un 13,3% entre 18 i 24, un 38,4% entre 25 i 44, un 21,5% de 45 a 60 i un 4,3% 65 anys o més.
L'edat mediana era de 32 anys. Per cada 100 dones de 18 o més anys hi havia 141,2 homes.
La renda mediana per habitatge era de 44.570 $ i la renda mediana per família de 52.561 $. Els homes tenien una renda mediana de 31.280 $ mentre que les dones 25.106 $. La renda per capita de la població era de 24.526 $. Entorn del 8,7% de les famílies i el 14,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mammoth Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Mammoth Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].

## Enllaços externs

* Monument Nacional de Devils Postpile
# Alfredo Pieroni

Alfredo Pieroni (Trieste, 1923 — Trento, 2011) va ser un periodista i escritor italià.
Va començar a treballar com a reporter al Corriere della Sera, Resto del Carlino i Gazzetta del Popolo. L'any 1975 es va convertir en el director d'Il Resto del Carlino, un diari de circulació massiva amb seu a Bolonya, i va romandre en aquest càrrec durant dos anys. Va ser, l'any 1958, parella d'Oriana Fallaci.
Pieroni va morir el 2011 i està enterrat al monumental cementiri de Trento.

## Llibres publicats

* Alfredo Pieroni, Il figlio segreto del Duce. La storia di Benito Albino Mussolini e di sua madre, Ida Dalser, Milano, Garzanti. ISBN 9788811600503
* Alfredo Pieroni, Dizionario degli italiani che contano, Milano, Sperling & Kupfer, 1986.
* Alfredo Pieroni, E se USA e URSS si alleassero?, Milano, Sperling & Kupfer, Collana "SAGGI", 1988.
* Alfredo Pieroni, I russi. L'anima e la storia di un popolo, Milano, Mondadori, 1992.
* Alfredo Pieroni, Perché le sinistre non vinceranno mai più a meno che, Milano, Longanesi & Co, 1996.

## Galeria fotogràfica

* La tomba de Pieroni al cementiri monumental de Trento

## Referències

* ↑ Ilaria Albanesi. «La vera storia di Alfredo Pieroni, il primo grande amore di Oriana Fallaci: la relazione con la giornalista, la carriere, la fama di don Giovanni» (en italian). corrieredellumbria.it, 25-02-2025. [Consulta: 7 març 2025].
* ↑ Giulia Lia Mastrominuta. «Chi è Alfredo Pieroni, ex compagno di Oriana Fallaci per cui tentò il suicidio/ Dolori e un aborto spontaneo» (en italian). ilsussidiario.net, 18-02-2025. [Consulta: 7 març 2025].
* ↑ Alberto Folgheraiter. «La storia di Pieroni, il primo grande amore di Oriana Fallaci che riposa nel cimitero di Trento» (en italian). iltquotidiano.it, 11-07-2023. [Consulta: 7 març 2025].
* ↑ «Il figlio segreto del Duce». garzanti.it. [Consulta: 7 març 2025].
# Liverpool (Illinois)

Liverpool és una població dels Estats Units a l'estat d'Illinois. Segons el cens del 2000 tenia 119 habitants.

## Demografia

Segons el cens del 2000, Liverpool tenia 119 habitants, 47 habitatges, i 32 famílies. La densitat de població era de 574,3 habitants/km².
Dels 47 habitatges en un 34% hi vivien nens de menys de 18 anys, en un 55,3% hi vivien parelles casades, en un 6,4% dones solteres, i en un 31,9% no eren unitats familiars. En el 29,8% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,16.
Per edats la població es repartia de la següent manera: un 28,6% tenia menys de 18 anys, un 6,7% entre 18 i 24, un 26,1% entre 25 i 44, un 24,4% de 45 a 60 i un 14,3% 65 anys o més.
L'edat mediana era de 38 anys. Per cada 100 dones de 18 o més anys hi havia 117,9 homes.
La renda mediana per habitatge era de 33.333 $ i la renda mediana per família de 36.250 $. Els homes tenien una renda mediana de 24.375 $ mentre que les dones 18.750 $. La renda per capita de la població era d'11.848 $. Cap de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Liverpool». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Liverpool». American Fact Finder. Oficina del Cens dels Estats Units, 12-01-2010.
# Astrid Barrio López

Astrid Barrio López (Barcelona, 1974) és una politòloga catalana, actual presidenta de la Lliga Democràtica i membre de l'executiva de Centrem.
Graduada i doctora en ciències polítiques a la Universitat Autònoma de Barcelona, va realitzar també estudis de postgrau a l'Institut d'études politiques de París. La seva tesi doctoral va ser guardonada amb el premi AECPA. Va ser professora de la seva disciplina a la Universitat Autònoma de Barcelona i actualment ho és a la Universitat de València. Com a opinadora, ha col·laborat en programes de la CCMA com Els matins o el Més 324 i a El debat de La 1, de Televisió Espanyola. La formació que presideix ha estat definida com (neo) catalanista no independentista (o constitucionalista). En l'àmbit polític, la formació es considera de centre liberal i aposta per una reconciliació entre catalans.
El 2022 va formar part de l'executiva de Centrem, un partit polític liderat per Àngels Chacón.

## Referències

* 1 2 «Astrid Barrio: “Buscamos la reconciliación”» (en castellà). La Vanguardia. Iñaki Pardo Torregrossa, 04-07-2020. [Consulta: 19 gener 2021].
* ↑ «Astrid Barrio» (en castellà). eldiario.es. [Consulta: 19 gener 2021].
* ↑ «Astrid Barrio». Cercle d'Economia. [Consulta: 19 gener 2021].
* ↑ «Astrid Barrio: “Necesitamos partidos de señores y señoras de Barcelona”» (en castellà). Crónica Global, 05-05-2019. [Consulta: 19 gener 2021].
* ↑ «Las prisas condicionan el futuro electoral del ‘nuevo’ catalanismo» (en castellà). Crónica Global. Manel Manchón, 19-09-2019. [Consulta: 19 gener 2021].
* ↑ «La Lliga Democràtica o cómo reinventar el catalanismo sin independentismo» (en castellà). El Español. Cristian Campos, 28-07-2019. [Consulta: 19 gener 2021].
* ↑ «Astrid Barrio y Josep Ramon Bosch encabezan el nuevo partido de la Liga» (en castellà). El Nacional. Agència EFE, 07-08-2019. [Consulta: 19 gener 2021].
* ↑ «Los "huérfanos de CiU" se reordenan: la Lliga y Lliures se fusionan en marzo» (en castellà). El Nacional. Marina Fernàndez, 19-02-2020. [Consulta: 19 gener 2021].
* ↑ «La Lliga Democràtica demanarà formalment l'indult dels presos polítics». Diari Ara, 28-08-2020. [Consulta: 19 gener 2021].
* ↑ «El congrés fundacional de Centrem escull Àngels Chacón com a secretària general». [Consulta: 11 agost 2022].
* ↑ Xavier Alegret, Olga Casado Rodriguez. «Astrid Barrio abandona la ejecutiva de Centrem y deja el partido tocado de muerte» (en castellà). Economia Digital, 16-09-2022. [Consulta: 17 març 2024].
# Santa Maria de Colera

Santa Maria de Colera és una església romànica a uns dos-cents metres a la vora del monestir de Sant Quirze, en el municipi de Rabós (Alt Empordà). És en el parc natural de l'Albera. La consagració s'hi va fer en l'any 1123. És un petit temple d'una sola nau rectangular, de gairebé 20 m de llarg, amb volta apuntada, la capçalera és en un absis semi-circular dels segles XII o XIII. Al mur sud hi ha la porta d'entrada, adintellada.
Santa Maria havia estat l'església parroquial del terme.
Als anys 1973 i 1974 es va fer una primera intervenció que va supervisar l'arqueòleg Miquel Oliva i Prat. I no va ser fins al 2011 que es van fer excavacions a l'interior de l'església i s'hi va instal·lar una passarel·la de fusta que permet veure els enterraments descoberts.

## Referències

* ↑ Junyent, Eduardo. Catalunya romànica: l'arquitectura del segle xii (en anglès). L'Abadia de Montserrat, 1976, p. 234. ISBN 8472021270.
* ↑ Enciclopèdia del romànic a Catalunya. [3]. Girona. Aguilar de Campoo, Palencia: Fundación Santa María La Real, Centro de Estudios del Románico, 2024, p. 416-417. ISBN 9788415072805.
# Manhattan Beach (Califòrnia)

Manhattan Beach és una ciutat dels Estats Units a l'estat de Califòrnia. Segons el cens del 2000 tenia 33.852 habitants.

## Demografia

Segons el cens del 2000, Manhattan Beach tenia 33.852 habitants, 14.474 habitatges, i 8.394 famílies. La densitat de població era de 3.325,8 habitants/km².
Dels 14.474 habitatges en un 28,1% hi vivien nens de menys de 18 anys, en un 49,8% hi vivien parelles casades, en un 5,8% dones solteres, i en un 42% no eren unitats familiars. En el 29,3% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,98.
Per edats la població es repartia de la següent manera: un 22,3% tenia menys de 18 anys, un 4,1% entre 18 i 24, un 37,5% entre 25 i 44, un 25,7% de 45 a 60 i un 10,4% 65 anys o més.
L'edat mediana era de 38 anys. Per cada 100 dones de 18 o més anys hi havia 101,6 homes.
La renda mediana per habitatge era de 100.750 $ i la renda mediana per família de 122.686 $. Els homes tenien una renda mediana de 84.256 $ mentre que les dones 54.142 $. La renda per capita de la població era de 61.136 $. Entorn del 2% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manhattan Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Manhattan Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Melrose (Iowa)

Melrose és una població dels Estats Units a l'estat d'Iowa. Segons el cens del 2000 tenia 130 habitants.

## Demografia

Segons el cens del 2000, Melrose tenia 130 habitants, 56 habitatges, i 38 famílies. La densitat de població era de 59,1 habitants/km².
Dels 56 habitatges en un 21,4% hi vivien nens de menys de 18 anys, en un 51,8% hi vivien parelles casades, en un 12,5% dones solteres, i en un 32,1% no eren unitats familiars. En el 28,6% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,87.
Per edats la població es repartia de la següent manera: un 18,5% tenia menys de 18 anys, un 12,3% entre 18 i 24, un 15,4% entre 25 i 44, un 34,6% de 45 a 60 i un 19,2% 65 anys o més.
L'edat mediana era de 47 anys. Per cada 100 dones de 18 o més anys hi havia 92,7 homes.
La renda mediana per habitatge era de 34.583 $ i la renda mediana per família de 32.917 $. Els homes tenien una renda mediana de 30.417 $ mentre que les dones 25.417 $. La renda per capita de la població era de 15.507 $. Entorn del 25,6% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Melrose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Melrose». American Fact Finder. Oficina del Cens dels Estats Units, 12-01-2010.
# London Mills

London Mills és una població dels Estats Units a l'estat d'Illinois. Segons el cens del 2000 tenia 447 habitants.

## Demografia

Segons el cens del 2000, London Mills tenia 447 habitants, 166 habitatges, i 123 famílies. La densitat de població era de 250,1 habitants/km².
Dels 166 habitatges en un 36,7% hi vivien nens de menys de 18 anys, en un 65,7% hi vivien parelles casades, en un 6% dones solteres, i en un 25,9% no eren unitats familiars. En el 21,1% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,18.
Per edats la població es repartia de la següent manera: un 30,4% tenia menys de 18 anys, un 5,1% entre 18 i 24, un 29,1% entre 25 i 44, un 21,9% de 45 a 60 i un 13,4% 65 anys o més.
L'edat mediana era de 36 anys. Per cada 100 dones de 18 o més anys hi havia 95,6 homes.
La renda mediana per habitatge era de 38.125 $ i la renda mediana per família de 46.786 $. Els homes tenien una renda mediana de 35.625 $ mentre que les dones 25.833 $. La renda per capita de la població era de 16.453 $. Aproximadament el 5,4% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- London Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- London Mills». American Fact Finder. Oficina del Cens dels Estats Units, 12-01-2010.
# Anna Bartra i Kaufmann

Anna Bartra i Kaufmann (Barcelona, 1952) és una filòloga i professora universitària catalana.
Doctorada en filologia catalana i professora titular del Departament de Filologia Catalana de la Universitat Autònoma de Barcelona, durant la seva trajectòria professional s'ha especialitzat en la sintaxi i el lèxic, i també en la formació del professorat, i l'ensenyament de llengües estrangeres. Des del desembe del 2017 és membre numerària de la Secció Filològica de l'Institut d'Estudis Catalans.

## Referències

* ↑ Barcelona, UAB - Universitat Autònoma de. «La profesora Anna Bartra, miembro numeraria del IEC» (en castellà). [Consulta: 5 abril 2018].
* ↑ «Nova membre de la Secció Filològica de l'IEC: Anna Bartra Kaufmann». Criteria. Institut d'Estudis Catalans, 18-12-2017. [Consulta: 7 abril 2018].
* ↑ «Pioneres del coneixement. Les dones de l'IEC. Anna Bartra-Kaufmann: L'estructura de la llengua». [Consulta: 29 novembre 2023].

## Enllaços externs

* Obra de recerca a Research Gate
# Pedro Sanz Alonso

Pedro Sanz Alonso, nom complet Pedro María Sanz Alonso, (Igea, La Rioja, 27 de desembre de 1953) és un professor d'educació primària i polític espanyol, President de La Rioja entre 1995 i 2015. Està casat i té una filla. Va exercir la docència al País Basc i a la localitat de Nájera entre 1977 i 1981. Va ser director del CEE Marquès de Vallejo i fundador d'Asprodema-Rioja. En 1989 va ocupar el seu primer càrrec al Govern de La Rioja, com a Director General de Benestar Social. En 1990 va passar a ser Secretari General del Partit Popular de La Rioja, càrrec que va mantenir fins a 1993, any que va passar a ser President Regional del PP. Va ser elegit diputat regional a les eleccions de 1991, repetint el 1995, 1999, 2003 i 2007. L'any 1995 va ser nomenat President de La Rioja, càrrec que va ocuper fins 2015, quan va ser succeït per José Ignacio Ceniceros, també del Partit Popular. També va ser membre del Comitè Executiu i de la Junta Directiva del Partit Popular.

## Altres mèrits

* 1994: Premio 'Riojano del año'
* 1998: Professor ‘Honoris causa’ per la Universitat de Ciències Socials i Empresarials de Buenos Aires (Argentina).
* 2001: President de l'Assemblea de Regions Europees Vitivinícoles (AREV)
* 2001: Medalla Honorífica de l'Associació Espanyola contra el Càncer
* 2002: Ordre de la República d'Àustria" per la seva tasca en defensa del Medi ambient
* 2004: Vicepresident del Comitè de les Regions en la Unió Europea
* 2006: President de l'Intergrup VI, constituït en el Comitè de les Regions

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 612. ISBN 84-930048-0-4.

## Enllaços externs

* Encontre digital a elmundo.es (2003)
* Encontre digital an elmundo.es (2007)